Χορήγηση αγγειοδραστικών σκευασμάτων κατά την μετεγκαυματική καταπληξία στους ασθενείς με βαριά εγκαύματα
Creators: name: Γκόγκου, Μαρία Αγγέλου
Publisher: name: Aristotle University of Thessaloniki
Year: 2024
Subjects: Βαριά εγκαύματα
Αγγειοδραστικά Φάρμακα
Μετεγκαυματική Καταπληξία
Severe Burns
Vasoactive drugs
Post- Burn Shock

description: Το έγκαυμα θεωρείται από τις μεγαλύτερες κακώσεις που μπορεί να υποστεί ο ανθρώπινος οργανισμός. Αγγειοδραστικά φάρμακα, όπως η νοραδρεναλίνη και οι β-αποκλειστές, χρησιμοποιούνται ευρέως κατά τη φροντίδα του εγκαυματία. Στόχος της μελέτης αυτής είναι η αξιολόγηση της χρήσης των αγγειοδραστικών φαρμάκων σε ασθενείς με βαριά εγκαύματα στη Μονάδα Εντατικής Θεραπείας. Συγκεκριμένα, σκοπό αποτελεί η αναζήτηση πιθανής συσχέτισης και επιρροή της χρήσης νοραδρεναλίνης και των β-αποκλειστών στη χορήγηση υγρών, αλβουμίνης και προγνωστικών κλιμάκων, όπως είναι η κλίμακα SOFA. Αναζητήθηκε, επίσης, πιθανή συσχέτιση της χορήγησης αγγειοδραστικών με τη θνητότητα. Η αναδρομική αυτή μελέτη κοόρτης πραγματοποιήθηκε στο Γενικό Νοσοκομείο Θεσσαλονίκης «Γεώργιος Παπανικολάου» στην Εξοχή Θεσσαλονίκης, από τον Αύγουστο του 2023 μέχρι το Νοέμβριο του 2023. Επιλέχθηκαν όλοι οι ασθενείς που νοσηλεύτηκαν στη ΜΕΘ εγκαυμάτων του νοσοκομείου, δηλαδή ασθενείς με σοβαρά εγκαύματα κατά το χρονικό διάστημα από το 2021 έως το 2023. Όλοι οι ασθενείς ήταν ενήλικες που παρουσίαζαν μετεγκαυματική καταπληξία και λάμβαναν αγγειοδραστικά φάρμακα (νοραδρεναλίνη, β-αποκλειστές). Η ανάλυση πραγματοποιήθηκε με τη χρήση SPSS 26. Στη μελέτη συνολικά συμπεριλήφθηκαν 30 ασθενείς με βαριά εγκαύματα. Οι 24 παρουσίαζαν μόνο θερμικό έγκαυμα, οι 3 παρουσίαζαν ηλεκτρικό και θερμικό έγκαυμα, οι 2 παρουσίαζαν χημικό και θερμικό έγκαυμα ενώ 1 ασθενής παρουσίαζε μόνο χημικό έγκαυμα. Οι 8 ασθενείς παρουσίαζαν και εισπνευστικό έγκαυμα. Νοραδρεναλίνη έλαβαν στο πρώτο 24ωρο 19 ασθενείς, στο δεύτερο 24ωρο είκοσι 23 ασθενείς και στο τρίτο 24ωρο εικοσιτέσσερις 24 ασθενείς. Από τους 30 ασθενείς, οι 23 ασθενείς επιβίωσαν και έλαβαν εξιτήριο από τη ΜΕΘ ενώ οι 7 απεβίωσαν. Δεν παρατηρήθηκε στατιστικά σημαντική διαφορά ανάμεσα στην προτεινόμενη χορήγηση υγρών και την πραγματική χορήγηση υγρών στο πρώτο (p=0.18) ή το δεύτερο (p=0.09) 24ωρο. Παρατηρήθηκε, όμως, στατιστικά σημαντικά μικρότερη χορηγούμενη ποσότητα υγρών από την προτεινόμενη στο τρίτο 24ωρο (p=0.001). Στατιστικά σημαντική ήταν και η διαφορά της χορηγηθείσας ποσότητας υγρών στους ασθενείς που έλαβαν β-αποκλειστές σε σχέση με τους υπόλοιπους (p=0.043) και κατά το πρώτο και δεύτερο 24ωρο νοσηλείας, ενώ στατιστικά σημαντική διαφορά δεν ανευρέθηκε για το τρίτο 24ωρο. Στον πληθυσμό της μελέτης δεν παρατηρήθηκε διαφορά στην χορηγηθείσα ποσότητα υγρών με την προβλεπόμενη ποσότητα υγρών (εξίσωση Parkland). Διαπιστώθηκε, ωστόσο, ότι η χορήγηση β-αποκλειστών σχετίζεται με μικρότερη ποσότητα χορηγούμενων υγρών.
description: A burn is considered one of the greatest injuries the human body can suffer. Vasoactive drugs, such as noradrenaline and beta-blockers, are widely used in burn care. This study aims to evaluate the use of vasoactive drugs in patients with severe burns in the intensive care unit. Specifically, the aim is to search for a possible association and influence of the use of noradrenaline and beta-blockers in the administration of fluids, albumin and prognostic scales, such as the SOFA scale. Also, research on the possible association of the administration of vasoactive agents with mortality. This retrospective cohort study was carried out at the general hospital of Thessaloniki “George Papanikolaou” in the exochi of Thessaloniki, from August 2023 to November 2023. All patients who were hospitalized in the burn ICU of the hospital, patients with severe burns during the period of time from 2021 to 2023 were selected. All patients were adults presenting with post-burn shock and receiving vasoactive drugs (noradrenaline, beta-blockers). The analysis was performed using SPSS 26. A total of 30 patients with severe burns were included in the study. Only, 24 present thermal burn, 3 present thermal and electrical burn, 2 present chemical and thermal burn and only 1 patient present chemical burn. The 8 patients also present inhalation burns. 19 patients received noradrenaline in the first 24 hours, in the second 24 hours, 23 patients and in the third 24 hours 24 patients received it. Out of 30 patients, 23 patients survived and were discharged from the ICU while 7 passed away. No statistically significant differences was observed between recommended fluid administration and actual fluid administration in the first (p=0.18) or second (p=0.09) 24 hours. However, a statistically significantly lower amount of fluids administered than recommended was observed in the third 24 hours (p=0.001). Statistically was a significant difference in the amount of fluids administered to the patients who received beta-blockers compared to the rest (p=0.043) during the first and second 24 hours of hospitalization, while no statistically significant difference was found on the third 24 hours. In this population study, no difference was observed in the amount of fluid administered with the prescribed amount of fluid (parkland equation). However, administration of beta-blockers was found to be associated with a lower fluid intake.